EGATIF กองทุนรัฐวิสาหกิจแรกในปท.เทรดวันแรกนักลงทุนตอบรับเกินคาด
EGATIF กองทุนรวมโครงสร้างพื้นฐานรัฐวิสาหกิจกองแรกของประเทศไทย เริ่มซื้อขายวันแรกในตลาดหลักทรัพย์ฯ 13 ก.ค. 2558 ด้วยมูลค่ากองทุน 20,855 ล้านบาท
14 ก.ค. 2558


ดร.สถิตย์ ลิ่มพงศ์พันธุ์ ประธานกรรมการ ตลาดหลักทรัพย์แห่งประเทศไทย คุรุจิต นาครทรรพ ประธานกรรมการ การไฟฟ้าฝ่ายผลิตแห่งประเทศไทย กุลิศ สมบัติศิริ ผู้อำนวยการ สำนักงานคณะกรรมการนโยบายรัฐวิสาหกิจ แสดงความยินดีกับ สุนชัย คำนูณเศรษฐ์ ผู้ว่าการการไฟฟ้าฝ่ายผลิตแห่งประเทศไทย และชวินดา หาญรัตนกูล กรรมการผู้จัดการ และประธานเจ้าหน้าที่บริหาร บลจ. กรุงไทย
ในโอกาสที่กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF) เริ่มซื้อขายในตลาดหลักทรัพย์ฯ เมื่อวันที่ 13 กรกฎาคม 2558  ด้วยมูลค่ากองทุน 20,855 ล้านบาท โดยเป็นกองทุนรวมโครงสร้างพื้นฐานรัฐวิสาหกิจกองแรกของประเทศที่เข้าจดทะเบียนในตลาดหลักทรัพย์ฯ